Лента событий ВААК
АААК апроект "Аҿар рыбжьы" аҩбатәи амастер-класс мҩаԥысит Очамчыра.
Очамчыра ақәыԥшцәа рыҩнаҿы имҩаԥысит Адунеизегьтәи аԥсуа-абаза конгресси амузыкант, ашәаԥҵаҩы Абзагә Марыхәбеи рзеиԥш проект "Аҿар рыбжьы" аҩбатәи аиԥылара.
Амастр-класс аҳасабала еиҿкааз аиԥылара рхы аладырхәит очамчыратәи ашколқәа рҟынтә 15-ҩык аҵаҩцәа. Ахәыҷқәа лдырреи лԥышәеи рыцеиҩылшон "Аиҳәшьцәа Берзениаа" рдует алахәыла, жәларбжьаратәи амузыкатә конкурсқәа рҟны аиааирақәа згахьоу, аестрадатә-џьазтә шәаҳәаҩы Фрида Берзениаԥҳа. "Аҿар рыбжьы" - Аԥсны амузыка ашҭа иҭалаша абаҩхатәра злоу аҿарацәа раарԥшра иазкуп. Раԥхьатәи аиԥылара мҩаԥысит Гәдоуҭа, ҳазҭоу ашықәс жәабранмзазы.